DELEGACIÓN AREAS DE GOBERNO, CONCELLEIROS RESPONSABLES E DELEGACIÓNS ESPECIAIS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 22/06/2015)

Vistos os artigos 124 da Lei 7/1985, reguladora de bases de réxime local, artigo 61.3 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss. e 26 e ss. do Regulamento orgánico do goberno e da administración do Concello de Pontevedra relativos ó réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.—Establecer oito áreas de goberno municipal para o Concello de Pontevedra, sendo a súa denominación, o/a concelleiro/a de goberno responsable da área e o ámbito funcional o seguinte: 1) ÁREA DE URBANISMO, PROTECCIÓN CIDADÁ, SERVIZOS E FESTAS: Dona María Carmen da Silva Méndez, que comprende o seguinte ámbito funcional: a) Coordinación e dirección directa da policía local. b) A solicitude de autorización para realización de servizos sen uniforme por parte dos axentes da policia local. c) Coordinación e supervisión do servizo municipal de extinción de incendios. d) Coordinación e supervisión do servizo de protección civil. e) Coordinación do plan de emerxencia municipal. f) Ocupación de vías públicas (como pasaxes permanentes, veladores, casetas, etc.). g) Dirección e coordinación en materia de tráfico, previa tramitación do procedemento regulamentario. h) Xestión de residuos sólidos urbanos e limpeza viaria. i) Iniciativa, programación e xestión de actividades lúdicas e festas. k) Fomento e coordinación de actividades lúdicas promovidas por outras administracións ou entidades. l) A imposición de sancións en materia de tráfico, previa tramitación do procedemento regulamentario. m) Planeamento urbanístico n) Xestión urbanística. ñ) Licenzas urbanísticas, declaracións responsables e comunicacións previas de obras e actividades. o) Disciplina medioambiental, infraccións urbanísticas e reposición da legalidade urbanística. p) Ordenes de execución e declaracións de estado de ruína. q) Dirección e coordinación por infraccións ás normas urbanísticas, medioambientais, de seguridade cidadá, ordenanzas, bandos e similares que son competencia de Alcaldía. r) Imposición de sancións por infracción as normas urbanísticas, medio ambientais, de seguridade cidadá, ordenanzas, bandos e similares que son competencia da alcaldía.2) AREA DE PROMOCIÓN ECONÓMICA, EMPREGO E TURISMO: Dona Tiana Ulfe Escoz, que comprende do seguinte ámbito funcional: a) Promoción da cidade b) Actividades de promoción económica de todos os sectores productivos. c) Políticas de emprego. d) Promoción e fomento do turismo. e) Proxección exterior da cidade e promoción do turismo. f) Fomento e xestión de actividades feirais e congresuais. g) Xestión de congresos e feiras no recinto do Pazo en coordinación co organismo autónomo. h) Incentivación das actividades empresariais. j) Comercio. k) Industria.3) AREA DE ACCESIBILIDADE, PATRIMONIO HISTÓRICO E MEDIO AMBIENTE URBANO Don Onan Gorrado Manrubia, que comprende o seguinte ámbito funcional: a) Xestión da mobilidade. b) Accesibilidade c) Transportes públicos e auto-taxis. d) Vivenda, areas de rehabilitación integral e outros instrumentos de xestión de vivenda. e) Patrimonio cultural e etnográfico. f) Zonas verdes, parques e praias urbanas. g) Sostemento dos espazos públicos: iluminación pública e vías públicas urbanas. h) Participación social urbana i) Coordinación das actuacións urbanas k) A coordinación dos servizos territorializados no medio urbano, debendo homoxeneizar os criterios de actuación dos concelleiros que teñan asignados os distintos ámbitos territoriais. l) Xestión de estacionamentos en réxime de concesión. m) Coordinación da participación social urbana.4) ÁREA DE DEPORTES, CULTURA E DINAMIZACIÓN SOCIOCULTURAL: Dona María dos Arantzazu Inchaurraga Ezzaoui, que comprende o seguinte ámbito funcional: a) Promoción e xestión da cultura. b) A vicepresidencia do organismo autónomo Pazo de Congresos e Exposicións. c) Fomento, promoción, xestión e desenvolvemento da actividade física, práctica deportiva e instalacións deportivas. d) A presidencia do organismo autónomo do Instituto Municipal Deportes. e) Fomento do consumo saudable. f) Dinamización sociocultural.5) ÁREA DE CONTRATACIÓN E FACENDA: Don Sigfrido Galmes Rol, que comprende o seguinte ámbito funcional: a) Orzamentos e gasto público. b) Ingresos de dereito privado e de dereito público, tributarios e non tributarios en todo o que non sexa competencia do Órgano de Tesourería e Xestión Tributaria. c) Autorización e disposición de gastos, non atribuídos a outro órgano de goberno por disposición legal. d) Ordenación de pagos. e) Xestión e supervisión do ciclo da auga. f) Servizos territorializados en Pontesampaio e Canicouva, exercendo todas as competencias municipais do ámbito xeográfico que ten asignado agás as de ordenación do territorio, urbanismo, protección cidadá, deportes, educación e servizos sociais, en coordinación e co criterio do concelleiro que teña delegada a competencia xeral. g) As atribucións de expropiación e adquisición de inmobles que competen á Alcaldía nos procedementos de levantamento de actas de pagamento e de ocupación dos bens e dereitos afectados polos expedientes de expropiación forzosa.6) AREA DE EDUCACIÓN, IGUALDADE E SERVIZOS SOCIAIS: Dona Maria Lucina Cardoner Andris, que comprende o seguinte ámbito funcional: a) Servizos Sociais. b) Servizo de drogodependencias, Unidade de Día, prevención e inserción. c) Cemiteiros d) Garderías. e) Promoción da Igualdade. f) Educación: g) Universidade h) Participación social ubana na zona sur 7) ÁREA DE PERSOAL, RÉXIME INTERIOR E PATRIMONIO: Don Alejandro Joaquin Manuel Perfecto Barsallo Fontarnau, que comprende o seguinte ámbito funcional: a) Réxime interior. b) Organización funcional da administración municipal. c) Negociación de acordos e convenios colectivos, reguladores das condicións de traballo e melloras sociais. d) Seguimento e control do cumprimento dos dereitos e deberes do persoal ó servizo do concello. e) Decisións, propostas e trámites en materia de persoal que sexan competencia da Alcaldía. f) Patrimonio municipal. g) Responsabilidade patrimonial e reclamación de danos ao patrimonio municipal. h) Mellora, mantemento e conservación dos mercados municipais e funcionamento dos mercadillos de venda ambulante. i) Xestión do matadoiro muncipal k) Xestión do Padrón municipal de habitantes.8) AREA DO RURAL E XUVENTUDE: Don Raymond Thomas Zache Bechara, que comprende o seguinte ámbito funcional: a) Xuventude. b) Montes e parques forestais c) Zonas verdes, parques e praias rurais. d) Sostemento dos espazos públicos: iluminación pública e vías públicas rurais. e) Accesibilidade no rural f) A coordinación dos servizos territorializados no medio rural, debendo homoxeneizar os criterios de actuación dos concelleiros que teñan asignados os distintos ámbitos territoriais. g) Servizos territorializados en Marcón, Tomeza, Salcedo, Lourizán, exercendo todas as competencias municipais do ámbito xeográfico que ten asignado agás as de ordenación do territorio, urbanismo, protección cidadá, deportes, educación e servizos sociais, en coordinación e co criterio do concelleiro que teña delegada a competencia xeral. Segundo.—DELEGACIÓNS ESPECIAIS: Confírense as seguintes delegacións especiais, a favor dos concelleiros delegados que se indican, baixo a coordinación do concelleiro responsable da respectiva área: A) SERVIZO DE ORDENACIÓN DO TERRITORIO E OBRAS URBANAS. Don Xosé Cesáreo Mosquera Lorenzo, baixo a coordinación da concellaría responsable da Área de urbanismo, protección cidadá, servizos e festas, sendo o seu ámbito funcional o seguinte: a) Ordenación do territorio. b) Infraestruturas. c) Ordenación xeral da mobilidade. d) Proxectos integrais de urbanización e reurbanización. B) SERVIZOS TERRITORIALIZADOS E SENSIBILIZACIÓN AMBIENTAL: Dona María do Pilar Comesaña Hermida, baixo a coordinación da concellaría responsable da Área de rural e xuventude, sendo o seu ámbito funcional o seguinte: a) Sanidade animal b) Canceira e animais abandonados. c) A inscrición e modificación no rexistro municipal de animais potencialmente perigosos. d) Servizos territorializados en Lérez, Alba, Cerponzóns, Campaño, Verducido, Santa María de Xeve, Santo André de Xeve, exercendo todas as competencias municipais do ámbito xeográfico que ten asignado agás as de ordenación do territorio, urbanismo, protección cidadá, deportes, educación e servizos sociais, en coordinación e co criterio do concelleiro que teña delegada a competencia xeral. C) SERVIZO DE NORMALIZACIÓN LINGÜÍSTICA E SOCIEDADE DO COÑECEMENTO: Don Luis Alberto Oubiña Piay, baixo a coordinación da concellaría responsable da Área de Contatación e Facenda, sendo o seu ámbito funcional o seguinte: a) Sociedade do coñecemento. b) Novas tecnoloxías c) Normalización lingüística e cultural. d) Participación social ubana na zona norte e) Servizos territorializados en, Bora e Mourente, exercendo todas as competencias municipais do ámbito xeográfico que ten asignado agás as de ordenación do territorio, urbanismo, protección cidadá, deportes, educación e servizos sociais, en coordinación e co criterio do concelleiro que teña delegada a competencia xeral. Terceiro.—O seguimento e impulso dos convenios delégase en cada un dos concelleiros mencionados nos puntos anteriores nas súas respectivas áreas, sen prexuízo das competencias da Alcaldía sobre estes. Cuarto.—Todas as delegacións refírense a materias e competencias da Alcaldía. Quinto.—Delegar nos concelleiros de goberno, membros da Xunta de Goberno Local mencionados no apartado primeiro as competencias da Alcaldía nesas áreas de acordo co seu ámbito funcional, ostentando nas súas áreas a funcións de dirección, planificación e coordinación política. Sexto.—Os concelleiros de goberno mencionados no apartado primeiro terán, dentro das súas competencias delegadas neste Decreto, as funcións que sinala o artigo 37 do Regulamento orgánico do goberno e administración do Concello de Pontevedra. Sétimo.—Todas as delegacións establecidas no apartado primeiro do presente Decreto teñen a consideración de xenéricas e abranguen dentro de cada área obxecto de creación, tanto a facultade de dirección dos servizos correspondentes como a de xestionalos en xeral, incluída a facultade de resolver mediante actos administrativos que afecten a terceiros. Oitavo.—Os concelleiros delegados mencionados no apartado segundo terán, dentro das súas competencias delegadas neste Decreto, as funcións que sinala o artigo 39 do Regulamento orgánico do goberno e administración do Concello de Pontevedra. Noveno.—Todas as delegacións establecidas no apartado segundo do presente Decreto inclúen a facultade de resolver mediante actos administrativos que afecten a terceiros. Décimo.—O Alcalde, en calquera momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo a lexislación vixente sobre procedemento administrativo común. Undécimo.—Nos casos de vacante, ausencia ou enfermidade a substitución dos concelleiros titulares das áreas de goberno asumiranse directamente por esta Alcaldía, quen exercerá as competencias previamente delegadas mentres dure a dita ausencia. A suplencia das Concellerías que ostenten delegacións especiais efectuarase pola Concellería responsable da área a que estean adscritas, e no seu defecto pola Alcaldía. As suplencias que se sinalan neste decreto non supoñen alteración das competencias previamente delegadas, senón tan só a substitución temporal dos delegados debida á súa propia ausencia, e efectuaranse se necesidade de acto administrativo distinto deste decreto. Décimo segundo.—Os concelleiros mencionados neste Decreto non poderán delegar nun terceiro as atribucións que lle conferiu a Alcaldía. Décimo terceiro.—Os concelleiros con delegación da Alcaldía, deberán informar previamente ó Alcalde da adopción de decisións de transcendencia. Décimo cuarto.—Os actos ditados polos concelleiros no exercicio das atribucións delegadas, enténdense ditados pola Alcaldía. Atribuíse expresamente ós concelleiros a resolución dos recursos de reposición interpostos contra os actos por eles ditados cando sexa susceptible deste. Décimo quinto.—As precedentes delegacións deberán ser aceptadas por parte dos concelleiros, entendéndose aceptada tacitamente se no prazo de tres días hábiles non fai expresa manifestación rexeitando a delegación. Décimo sexto.—A instrución dos procedementos sancionadores e o traslado dos acordos destes actos por infraccións ás normas urbanísticas, medio ambientais, de seguridade cidadá, ordenanzas, bandos e similares as que se refire o apartado primeiro.2. r) deste decreto, que se inicien a partir do día seguinte a esta resolución, corresponderalle ao Xefe do Servizo ou ao Lucian Florin Becerra Ituero do Servizo de disciplina urbanística, medio ambiental e policía administrativa, actuando como secretario un funcionario do dito servizo. Décimo sétimo.—A instrución dos procedementos sancionadores e o traslado destes actos en materia de tráfico aos que se refire o apartado primeiro.2. l) que se inicien a partires do día seguinte a este decreto, corresponderalle ao/á Xefe/a do Negociado de Multas de Tráfico do Concello de Pontevedra, quen formulará propostas de resolución. No caso de ausencia, vacante ou enfermidade do Xefe/a do Negociado de Multas de Tráfico substituirase en primeiro termo polo/a Xefe/a do Servizo de disciplina urbanística, medio ambiental e policía administrativa, e de estar este/a último/a ausente, vacante ou enfermo/a polo Técnico/a do Servizo de disciplina urbanística, medio ambiental e policía administrativa. Décimo oitavo.—Notifíquese a presente resolución, persoalmente, aos señores concelleiros e directores xerais interesados, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación. Así o decreta e ordena o Excmo. Sr. Alcalde, o 13 de xuño de 2015, ante o Secretario da Administración Municipal que da fe do acto. O que se fai público para xeral coñecemento e oportunos efectos. Pontevedra, 13 de xuño de 2015.—O Alclalde, Miguel Anxo Fernández Lores.